CELEX: 32013R0159
Language: sl
Date: 2013-02-21 00:00:00
Title: Izvedbena uredba Komisije (EU) št. 159/2013 z dne 21. februarja 2013 o izdaji dovoljenja za pripravek natrijevega benzoata, propionske kisline in natrijevega propionata kot krmni dodatek za prašiče, perutnino, govedo, ovce, koze, kunce in konje ter o spremembi uredb (ES) št. 1876/2006 in (ES) št. 757/2007  Besedilo velja za EGP

22.2.2013   
            
            
               SL
            
            
               Uradni list Evropske unije
            
            
               L 49/47
            
         IZVEDBENA UREDBA KOMISIJE (EU) št. 159/2013
   z dne 21. februarja 2013
   o izdaji dovoljenja za pripravek natrijevega benzoata, propionske kisline in natrijevega propionata kot krmni dodatek za prašiče, perutnino, govedo, ovce, koze, kunce in konje ter o spremembi uredb (ES) št. 1876/2006 in (ES) št. 757/2007
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1), zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj. Člen 10 navedene uredbe določa, da je treba ponovno oceniti dodatke, dovoljene v skladu z Direktivo Sveta 70/524/EGS (2).
            
         
               (2)
            
            
               Z Uredbo Komisije (ES) št. 1876/2006 (3) je bilo v skladu z Direktivo 70/524/EGS izdano dovoljenje za pripravek natrijevega benzoata, propionske kisline in natrijevega propionata kot krmni dodatek za uporabo pri prašičih in kravah molznicah brez časovne omejitve, z Uredbo Komisije (ES) št. 757/2007 (4) pa kot krmni dodatek za uporabo pri govedu za pitanje brez časovne omejitve. Navedeni pripravek je bil naknadno vpisan v register krmnih dodatkov kot obstoječi proizvod v skladu s členom 10(1) Uredbe (ES) št. 1831/2003.
            
         
               (3)
            
            
               V skladu s členom 10(2) Uredbe (ES) št. 1831/2003 in v povezavi s členom 7 navedene uredbe je bila vložena vloga za ponovno oceno navedenega pripravka natrijevega benzoata, propionske kisline in natrijevega propionata kot krmnega dodatka za prašiče, krave molznice in govedo za pitanje ter v skladu s členom 7 navedene uredbe za novo uporabo za prašiče, perutnino, govedo, ovce, koze, kunce in konje ter za uvrstitev navedenega dodatka v kategorijo dodatkov „tehnološki dodatki“. V skladu s členom 7(3) Uredbe (ES) št. 1831/2003 so bili navedeni vlogi priloženi zahtevani podatki in dokumenti.
            
         
               (4)
            
            
               Evropska agencija za varnost hrane („Agencija“) je v mnenjih z dne 6. septembra 2011 (5) in 24. aprila 2012 (6) navedla, da uporaba pripravka natrijevega benzoata, propionske kisline in natrijevega propionata pod predlaganimi pogoji nima škodljivega vpliva na zdravje živali in ljudi, če so sprejeti ustrezni ukrepi za zaščito uporabnikov ali okolja, ter da je učinkovita pri konzerviranju žita in popolne krmne mešanice. Agencija meni, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
            
         
               (5)
            
            
               Ocena pripravka natrijevega benzoata, propionske kisline in natrijevega propionata je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo navedenega pripravka, kakor je opredeljeno v Prilogi k tej uredbi.
            
         
               (6)
            
            
               Zaradi izdaje novega dovoljenja v skladu z Uredbo (ES) št. 1831/2003 bi bilo treba ustrezno spremeniti uredbi (ES) št. 1876/2006 in (ES) št. 757/2007.
            
         
               (7)
            
            
               Ker ni varnostnih razlogov, zaradi katerih bi morali takoj začeti veljati spremenjeni pogoji za izdajo dovoljenja, je primerno zagotoviti prehodno obdobje, da se lahko zainteresirane strani pripravijo na izpolnjevanje novih zahtev zaradi izdaje dovoljenja.
            
         
               (8)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Izdaja dovoljenja
   Pripravek iz Priloge, ki spada v kategorijo dodatkov „tehnološki dodatki“ in funkcionalno skupino „konzervansi“, se dovoli kot dodatek v prehrani živali v skladu s pogoji iz navedene priloge.
   Člen 2
   Spremembi Uredbe (ES) št. 1876/2006
   Člen 4 Uredbe (ES) št. 1876/2006 in Priloga IV k navedeni uredbi se črtata.
   Člen 3
   Spremembi Uredbe (ES) št. 757/2007
   Člen 1 Uredbe (ES) št. 757/2007 in Priloga I k navedeni uredbi se črtata.
   Člen 4
   Prehodni ukrepi
   Pripravek iz Priloge in krma, ki vsebuje navedeni pripravek, proizvedena in označena pred 14. septembrom 2013 v skladu s pravili, ki se uporabljajo pred 14. marcem 2013, se lahko še naprej dajeta na trg in uporabljata do porabe obstoječih zalog.
   Člen 5
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 21. februarja 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  UL L 270, 14.12.1970, str. 1.
   
      (3)  UL L 360, 19.12.2006, str. 126.
   
      (4)  UL L 172, 30.6.2007, str. 43.
   
      (5)  EFSA Journal 2011; 9(9):2357.
   
      (6)  EFSA Journal 2012; 10(5):2681.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  mg/kg popolne krmne mešanice z vsebnostjo vlage 12 %
               
            
                  
                     Kategorija tehnoloških dodatkov. Funkcionalna skupina: konzervansi
                  
               
            
                  1a700
               
               
                  —
               
               
                  pripravek natrijevega benzoata, propionske kisline in natrijevega propionata
               
               
                  
                               
                           
                           
                              
                                 Sestava dodatka
                              
                              pripravek:
                              
                                           
                                       
                                       
                                          natrijevega benzoata: 140 g/kg,
                                       
                                    
                                           
                                       
                                       
                                          propionske kisline: 370 g/kg
                                       
                                    
                                           
                                       
                                       
                                          natrijevega propionata: 110 g/kg
                                       
                                    
                                           
                                       
                                       
                                          vode: 380 g/kg
                                       
                                    
                        
                               
                           
                           
                              
                                 Lastnosti aktivne snovi
                              
                              
                                           
                                       
                                       
                                          natrijev benzoat (C7H5O2Na) ≥ 99 % po sušenju dve uri pri 105 °C
                                       
                                    
                                           
                                       
                                       
                                          propionska kislina (C3H6O2) ≥ 99,5 %
                                       
                                    
                                           
                                       
                                       
                                          natrijev propionat (C3H5O2Na) ≥ 99 % po sušenju štiri ure pri 105 °C
                                       
                                    
                        
                               
                           
                           
                              
                                 Analitska metoda
                                  (1)
                              
                              Količinska opredelitev v krmnem dodatku:
                              
                                          —
                                       
                                       
                                          določanje benzoata: kromatografija visoke ločljivosti z reverzno fazo z UV-detekcijo (HPLC-UV)
                                       
                                    
                                          —
                                       
                                       
                                          skupnega propionata: ionska izključitvena tekočinska kromatografija visoke ločljivosti z lomnim količnikom (HPLC-RI)
                                       
                                    
                                          —
                                       
                                       
                                          skupnega natrija: atomska absorpcijska spektrometrija AAS (EN ISO 6869)
                                       
                                    
                        
               
                  prašiči
                  perutnina
                  govedo
                  ovce
                  koze
                  kunci
                  konji
               
               
                  —
               
               
                  —
               
               
                  10 000
               
               
                  
                              1.
                           
                           
                              Pri hkratni uporabi z drugimi viri vsebnost aktivne snovi ne presega največje dovoljene vsebnosti.
                           
                        
                              2.
                           
                           
                              Najnižja vsebnost:
                              
                                          —
                                       
                                       
                                          žita z vsebnostjo vlage ≥ 15 %, razen za koruzna zrna: 3 000 mg/kg žit;
                                       
                                    
                                          —
                                       
                                       
                                          koruzna zrna z vsebnostjo vlage ≥ 15 %: 13 000 mg/kg koruznih zrn;
                                       
                                    
                                          —
                                       
                                       
                                          popolna krmna mešanica z vsebnostjo vlage ≥ 12 %: 5 000 mg/kg popolne krmne mešanice.
                                       
                                    
                        
                              3.
                           
                           
                              Najvišja vsebnost v vseh žitih: 22 000 mg/kg žit.
                           
                        
                              4.
                           
                           
                              Zaradi varnosti se pri ravnanju priporoča uporaba zaščite za dihala in oči ter rokavic.
                           
                        
               
                  14. marec 2023
               
            
         (1)  Podrobnosti o analitskih metodah so na voljo na naslovu referenčnega laboratorija: http://irmm.jrc.ec.europa.eu/EURLs/EURL_feed_additives/Pages/index.aspx